
PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanțe și bănci
    
	                          Bucureşti, 11.03.2015
                          Nr. 4c-2/178
                          PL-x 93/2015



  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege privind administratorii de fonduri de investiţii alternative, trimis spre dezbatere în fond, în procedură de urgenţă, cu adresa nr. PL-x 93 din 02 martie 2015, înregistrat sub nr. 4c-2/178 din 03 martie 2015, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE
        Viorel ŞTEFAN

RAPORT
asupra proiectului de Lege privind administratorii de fonduri de investiţii alternative
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond, în procedură de urgenţă,  proiectul de Lege privind administratorii de fonduri de investiţii alternative, trimis cu adresa nr. PL-x 93 din 02 martie 2015, înregistrat sub nr. 4c-2/178 din 03 martie 2015.
Conform prevederilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de Lege în şedinţa din 25 februarie 2015.

La dezbaterea proiectului de Lege s-a avut în vedere avizul favorabil al Consiliului Legislativ. 
Proiectul de Lege supus dezbaterii are ca obiect reglementare transpunerea în legislaţia naţională a Directivei 2011/61/UE a Parlamentului European şi a Consiliului din 8 iunie 2011 privind administratorii fondurilor de investiţii alternative şi de modificare a Directivelor 2003/41/CE şi 2009/65/CE şi a Regulamentelor (CE) nr. 1060/2009 şi (UE) nr. 1095/2010, în vederea reglementării cadrului legal privind administratorii de fonduri de investiţii alternative, precum şi instituirea unor obligaţii de transparenţă şi raportare în sarcina administratorilor A.O.P.C., aflaţi în prezent în sau în afara sferei de incidenţă a pieţei de capital . 
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de Lege menţionat mai sus, în şedinţa din 10 martie 2015.
La lucrările Comisiei şi-au înregistrat prezenţa un număr de 31 deputaţi, din totalul de 34 de membri. 
La dezbaterea proiectului de Lege au fost prezenţi, în calitate de invitaţi, reprezentanţi ai Ministerului Finanţelor Publice şi ai Autorităţii de Supraveghere Financiară.

În urma examinării proiectului de Lege şi a opiniilor exprimate, deputaţii prezenţi la lucrări, au hotărât, cu majoritate de voturi, să supună plenului Camerei Deputaţilor adoptarea proiectului de Lege privind administratorii de fonduri de investiţii alternative, în forma aprobată de Senat.
În raport cu obiectul şi conţinutul său, proiectul de Lege face parte din categoria legilor ordinare.
                       PREŞEDINTE                                                       SECRETAR                     

                      Viorel ŞTEFAN                                                  Mihai-Aurel DONŢU
Şef Serviciu,
Giorgiana Ene
Consilier parlamentar,

